Akken yewweḍ umsawal anda tessen Faḍma, yelli-s n uwaɣzeniw, afrayen n leɛceq, imi tḥemmel Sseɛdi, mmi-s n sselṭan. Amsawal, yessekcem-d daɣen awennit niḍen i deg-i dyeglem liḥala d wudem n tmeṭtut mi ara tḥemmel, tettwaɛqal, tettizwiɣ, trennu di sser xas ma tecmet i d-yenna : « Ahat imi t-jerbeɣ nekk, lḥaṣun rriɣ-d s lexbar, tameṭṭut, ladɣa tameṭṭut seg akken leqqaqet mi ara teɛceq, xas tecmet, udem-is yettbeddil, yettban yezyen yettali-t-id … nnuṛ-nni n wul-is. » sb.13 Ɣer tagara n tmacahut, amsawal daɣen ad d-yessekcem iman-is deg teḥkayt, ad d-yefk tamuɣli-ines, ɣef wamek almi macci d bu-waḍu i d-yerkeb Sseɛdi akked Faḍma. Netta yettwali belli d afares ibɣan ad mfarasen, ad tili Faḍma deg yirebbi n Sseɛdi, imi, ɛlaḥsab n wakken yettwali, tiswiɛin am ti ilaq ad dumment, neɣ ad ḍulent gar urgaz akked tmeṭṭut.